《春晴》
元代·方回

饕风虐雪到家林，才喜春晴春已深。
花片纷纷飞蝶乱，树阴渐渐早蝉吟。
贫宁不仕元知命，老尚能诗懒用心。
忽喜客来对棋局，旋沽村酒与同斟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。